recursal/SuperWikiNEXT-32B huggingface dataset:
Η **Γέφυρα του Μες** (αλβανικά: Ura e Mesit‎‎, «Γέφυρα στη μέση») είναι γέφυρα στο χωριό Μες, περίπου 5 χλμ. βορειοανατολικά της Σκόδρας, στη βορειοδυτική Αλβανία. Είναι ένα μνημείο του πολιτισμού του Ποστρίμπε, μετατρέποντας την τοποθεσία σε τουριστικό αξιοθέατο με πολλούς επισκέπτες από όλο τον κόσμο. Για τους ξένους, η αρχιτεκτονική της γέφυρας είναι ενδιαφέρουσα με στρογγυλές λεπτές πέτρες και πέτρινες πλάκες. Το γύρω πανόραμα δίνει στη γέφυρα μια ακόμη πιο γραφική θέα. Το Αλβανικό Ταμείο Ανάπτυξης επένδυσε 13 εκατομμύρια λεκ για να μπορέσουν οι τουρίστες να πατήσουν τη γέφυρα και να την παρακολουθήσουν από κοντά γιατί δεν υπήρχε τρόπος πρόσβασης στη γέφυρα.

Χτίστηκε τον 18ο αιώνα, γύρω στο 1770, από τον Καρά Μαχμούτ Μπουσάτι, τον τοπικό Οθωμανό πασά και εκτείνεται στον ποταμό Κιρ. Η γέφυρα χωρίστηκε σε 2 φάσεις όπου η πρώτη φάση ήταν μόνο το μεσαίο τόξο και το τόξο κοντά σε αυτό και η δεύτερη φάση περιλάμβανε τα άλλα 11 τόξα. Σκοπός ήταν η σύνδεση της Σκόδρας με το Ντριστ και άλλες πόλεις της βόρειας πλευράς. Έχει μήκος 108 μέτρα, πλάτος 3,4 μέτρα, ύψος 12,5 μέτρα με 13 καμάρες και είναι ένα από τα μεγαλύτερα δείγματα οθωμανικής γέφυρας στην περιοχή. Χτίστηκε ως μέρος του δρόμου που ανηφορίζει την κοιλάδα του Κιρ, με τελικό προορισμό την Πρίστινα.

Σήμερα η γέφυρα κινδυνεύει, καθώς έχει υποστεί ζημιές με την πάροδο του χρόνου από καταστροφικές πλημμύρες, οι οποίες είχαν ως αποτέλεσμα τα νερά της πλημμύρας να αποκολλήσουν τις καμάρες στη δεξιά πλευρά, προκαλώντας ρωγμές.

Εικόνες
-------

* 1η άποψη της γέφυρας με στεγνό ποταμό.1η άποψη της γέφυρας με στεγνό ποταμό.
* 2η άποψη της γέφυρας με στεγνό ποταμό.2η άποψη της γέφυρας με στεγνό ποταμό.
* Άποψη της γέφυρας με ροή του ποταμού.Άποψη της γέφυρας με ροή του ποταμού.
* Διάβαση της γέφυρας.Διάβαση της γέφυρας.
* Mes Bridge, 1906Γέφυρα του Μες το 1906.

Παραπομπές
----------

1. 1 2  Gloyer, Gillian (2008). *Albania* (third έκδοση). Chalfont St Peter, Buckinghamshire, England: Bradt Travel Guides. σελ. 160. ISBN 978-1-84162-246-0.
2. ↑  Albanian currency
3. ↑  «June 1, 2012 (Down and Dirty)». The Amateur Globetrotter's Guide to the Balkans: Albania, Kosovo, Montenegro, and Corfu, Greece. 1 Ιουνίου 2012.
Συντεταγμένες: 33°57′19″N 83°22′59″W﻿ / ﻿33.95528°N 83.38306°W﻿ / 33.95528; -83.38306

Η **Αθήνα** (ή **Άθενς**) είναι πόλη η οποία βρίσκεται στην πολιτεία Τζόρτζια των Ηνωμένων Πολιτειών. Η Αθήνα απέχει 70 μίλια (110 χιλιόμετρα) απο την πρωτεύουσα της πολιτείας, την Ατλάντα. Η πόλη είναι γνωστή για την πανεπιστημιακή – επιστημονική της δραστηριότητα. Το πανεπιστήμιο της Τζόρτζια όπως και το R1 ερευνητικό ίδρυμα βοήθησαν εξαρχής στην ανάπτυξη της πόλης. Το 1991 μετά από ψηφοφορία η πόλη ενοποιήθηκε με την κομητεία Κλάρκ, εξού και η σημερινή ονομασία κομητεία Άθενς-Κλαρκ. 

Στην πόλη κυριαρχεί τo πανεπιστημιακό στοιχείο και η μουσική σκηνή, τα οποία έχουν επίκεντρο το κέντρο της Αθήνας και συγκεκριμένα στο βόρειο μέρος της πανεπιστημιούπολης (Πανεπιστήμιο της Τζόρτζια). 

Η μουσική σκηνή της Αθήνας συνδέεται άμεσα με πολλά ροκ συγκροτήματα, οι πιο γνωστοί είναι οι R.E.M. οι the B-52's και άλλοι.

Πληθυσμός
---------

Από το 2020, το Γραφείο Απογραφών των Ηνωμένων Πολιτειών που είναι η στατιστική αρχή των Ηνωμένων Πολιτειών για κοινωνικά και οικονομικά ζητήματα, κατέγραψε πληθυσμό 127,315 ατόμων (εξαιρουμένων των κομητειών *Γουίντερβιλ* και *Μπόγκαρτ*). Η Αθήνα είναι η έκτη σε σειρά μεγαλύτερη πόλη (πληθυσμιακά) της Τζόρτζια.

| Έτος |  |  | Πληθυσμός |
| --- | --- | --- | --- |
| 2012 | 116,353 |
| 2014 | 118,514 |
| **2016** | **120,813** |
| **2018** | **123,310** |
| **2020** | **127,315** |

Παραπομπές
----------

1. ↑  Ανακτήθηκε στις 8  Νοεμβρίου 2018.
2. ↑  www.accgov.com/directory.aspx?eid=1160. Ανακτήθηκε στις 20  Μαΐου 2022.
3. ↑  United States Census Bureau: «2016 U.S. Gazetteer Files» (Αγγλικά) United States Census Bureau. Ουάσινγκτον. 2016.
4. ↑  «United States Census 2010». *2010 United States Census*. Ανακτήθηκε στις 9  Ιουλίου 2020.
5. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
Το **Καζακστάν μου** (καζακικά: **Менің Қазақстаным**, *Meniñ Qazaqstanım*, مەنىڭ قازاقستانىم‎‎) είναι Καζακικό πατριωτικό τραγούδι γραμμένο το 1956 ως απάντηση στο Σοβιετικό πρόγραμμα Παρθένα Εδάφη. Υπάρχει συζήτηση αν γράφτηκε για τον εορτασμό του γεγονότος ή για να επιμείνει τις Σοβιετικές αρχές να μην μετατρέψουν το Καζακστάν σε ζώνη καλαμποκιού της Ρωσίας. Ο Σαμσί Καλνταγιάκοφ συνέθεσε την μουσική και ο Τζουμεκέν Νατζιμεντένοφ έγραψε τους στίχους.

Ο σημερινός εθνικός ύμνος του Καζακστάν βασίζεται σε αυτό το τραγούδι.

Δείτε επίσης
------------

* Εθνικός Ύμνος του Καζακστάν
* Ύμνος της Σοβιετικής Σοσιαλιστικής Δημοκρατίας του Καζακστάν

Παραπομπές
----------

1. ↑  Marshall, Alex (2015). *Republic or Death! Travels in Search of National Anthems*. London: Random House Books. σελίδες 140-144. ISBN 9781847947413.
Το **Μπεχτσοκό** (ντόγκριμπ: Behchokǫ̀ [bɛ́ht͡ʃʰókʰõ̀] ή [bɛ́ht͡sʰókʰõ̀]), επισήμως η *Τλίτσο Κοινοτική Κυβέρνηση του Μπεχτσοκό* είναι κοινότητα στην περιοχή Νορθ Σλέιβ των Βορειοδυτικών Εδάφων του Καναδά. Το Μπεχτσοκό βρίσκεται στον Αυτοκινητόδρομο Γέλοουναϊφ, στο βορειοδυτικό άκρο της Μεγάλης Λίμνης των Σκλάβων, περίπου 110 χλμ. βορειοδυτικά του Γέλοουναϊφ.

Θέματα στέγασης
---------------

To Μπεχτσοκό αντιμετωπίζει μια μακροπρόθεσμη και χρόνια κρίση στέγασης λόγω πολλαπλών ζητημάτων: ανεπαρκής χρηματοδότηση για προσιτές μονάδες, ερείπωση υφιστάμενου αποθέματος κατοικιών και αδυναμία πολλών κατοίκων σε δημόσιες κατοικίες να πληρώσουν το ενοίκιο.

Παραπομπές
----------

1. ↑  Differences in Community Government Structures
2. ↑  NWT Bureau of Statistics - Behchokǫ̀
3. ↑  Evicted and homeless: housing crisis in Behchoko, N.W.T. has no easy solutions
Τα ανάκτορα του Μινωικού πολιτισμού είναι μεγάλα συγκροτήματα κτιρίων, αποτελούνται από πολλές πτέρυγες δωματίων και είναι τα διοικητικά, οικονομικά, θρησκευτικά και καλλιτεχνικά κέντρα της περιοχής στην οποία βρίσκονται. Παρά τις επιμέρους διαφορές, όλα τα Μινωικά ανάκτορα έχουν τα εξής κοινά χαρακτηριστικά:

* Έχουν προσανατολισμό στον άξονα Βορρά-Νότου.
* Έχουν μία ορθογώνια κεντρική αυλή. Γύρω αναπτύσσονται οι πτέρυγες των δωματίων.
* Ήταν πολυώροφα, είχαν μεγάλες κλίμακες, φωταγωγούς, σύστημα ύδρευσης και αποχέτευσης και αρκετοί χώροι τους έφερναν τοιχογραφίες. Από αυτές αντλούνται πληροφορίες από τις πτυχές της ζωής των Μινωιτών.
* Δεν ήταν οχυρωμένα.

Τα ανάκτορα ήταν η κατοικία του άρχοντα της ευρύτερης περιοχής, όπου συγκεντρωνόταν η παραγωγή και τα εμπορεύματα για να διατεθούν στο εσωτερικό του νησιού ή στο εξωτερικό. Ήταν επίσης κέντρα κατασκευής πολύτιμων αντικειμένων και καλλιτεχνημάτων, καθώς και θρησκευτικά κέντρα, όπου μαζευόταν πλήθος κόσμου με την ευκαιρία διαφόρων τελετών. Στα ανάκτορα ζούσε, κυκλοφορούσε και εργαζόταν μεγάλος αριθμός αξιωματούχων, υπαλλήλων και τεχνιτών.

Γνωστά ανάκτορα είναι της Κνωσού, της Φαιστού, των Μαλίων και της Ζάκρου

Δείτε επίσης
------------

Μινωικός πολιτισμός
Το **Πάζαρτζικ** (τουρκικά: Pazarcık, κουρδικά: Bazarcix) είναι πόλη και διαμέρισμα στο νότιο τμήμα της επαρχίας Καχραμάνμαρας στην Τουρκία. Ο δήμαρχος Χαϋρέττιν Γκιούνγκιορ από το Κόμμα Δικαιοσύνης και Ανάπτυξης (AKP) εξελέγη στις αυτοδιοικητικές εκλογές του 2019. Καϊμακάμης είναι ο Αντίλ Νας. Το εργοστάσιο τσιμέντου στην πόλη αποτελεί μείζονα πηγή αερίων που προκαλούν το φαινόμενο του θερμοκηπίου.

Η ιστορία της περιοχής χρονολογείται από τη Ρωμαϊκή Αυτοκρατορία. Το Πάζαρτζικ κατοικήθηκε από πολλούς λαούς ανά τους αιώνες, ενώ κατά τη μετανάστευση των Τούρκων του 11ο αιώνα, τουρκμενικές φυλές εγκαταστάθηκαν στη περιοχή. Το Πάζαρτζικ ανήκε στο Βιλαέτι Χαλεπίου την περίοδο της Οθωμανικής Αυτοκρατορίας. Το 1877 ανυψώθηκε σε δικαστική περιφέρεια (Kaza) και το 1917 έγινε Δήμος. 

Ο πληθυσμός αποτελείται κυρίως από Κούρδους. Παραδοσιακά, εδώ ζουν και πολλοί Αλεβίτες. Η περιοχή είναι επίσης γνωστή για τις συγκρούσεις μεταξύ του PKK και του τουρκικού στρατού.

Το 2023 η περιοχή του Πάζαρτζικ ήταν το επίκεντρο σεισμού 7,8 Ρίχτερ που σημειώθηκε το μεσημέρι της 6ης Φεβρουαρίου.

Παραπομπές
----------

1. ↑  Şafak, Yeni (12 Ιουνίου 2019). «Kahramanmaraş Seçim Sonuçları – 31 Mart 2019 Kahramanmaraş Yerel Seçim sonuçları». *Yeni Şafak* (στα Τουρκικά). Ανακτήθηκε στις 6 Δεκεμβρίου 2019.
2. ↑  «T.C. Pazarcık Kaymakamlığı». *www.pazarcik.gov.tr*. Ανακτήθηκε στις 6 Δεκεμβρίου 2019.
3. ↑  «Emissions Map». *Climate TRACE*. Αρχειοθετήθηκε από το πρωτότυπο στις 12 Νοεμβρίου 2022. Ανακτήθηκε στις 12 Νοεμβρίου 2022.
4. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Pazarcık στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 140144782967693754824
* GND: 107765362X

 |

 |
Το **τμήμα ποδοσφαίρου γυναικών** του Π.Μ.Α.Σ. Αγροτικού Αστέρα Ευόσμου ιδρύθηκε το 2016 και πλέον αγωνίζεται στην Α΄ Εθνική κατηγορία. Εδρεύει στον Εύοσμο Θεσσαλονίκης και έχει ως έδρα το ιδιόκτητο γήπεδο του συλλόγου «Δημήτριος Κοντικάκης».

Ιστορικό
--------

Ο **Προοδευτικός Μορφωτικός Αθλητικός και Προσκοπικός Σύλλογος Ευόσμου «Ο Αγροτικός Αστήρ»** ιδρύθηκε το 1932 στο Νέο Κουκλουτζά (Εύοσμο) από πρόσφυγες της Μικράς Ασίας. Το πρακτικό ίδρυσης και η αίτηση για την αναγνώριση του συλλόγου κατατέθηκαν στο Πρωτοδικείο στις 10 Ιανουαρίου 1930. O «Αγροτικός Αστήρ» οφείλει την ονομασία του στην αγροτική προέλευση και ενασχόληση των κατοίκων, την αγροτιά δηλαδή της περιοχής, η οποία μάλιστα συμβολίζεται στο έμβλημά του με το αστέρι που αναδύεται μέσα από τα στάχυα, καθώς και με το πράσινο και άσπρο χρώμα της φανέλας του. 

Το καλοκαίρι του 2016 ο σύλλογος προχώρησε στην ίδρυση γυναικείας ομάδας του τμήματος ποδοσφαίρου γυναικών, ενώ από το 2015 διέθετε τμήματα υποδομών στις ηλικίες κορασίδων και νεανίδων. Τη σεζόν 2016-2017 η γυναικεία ομάδα συμμετείχε για πρώτη φορά στο πρωτάθλημα της Γ΄ Εθνικής κατηγορίας. Με μία επιβλητική πορεία, ήρθε η πρώτη άνοδος και την επόμενη σεζόν η ομάδα αγωνίστηκε στην Β΄ Εθνική. Η πρώτη σεζόν στη δεύτερη τη τάξει κατηγορία ήταν σεζόν προσαρμογής, ενώ η αγωνιστική περίοδος 2018-2019 ήταν ιστορική για το σύλλογο αφού στο τέλος της ο Αγροτικός Αστέρας πανηγύρισε την άνοδο στην Α΄ Εθνική, κατακτώντας το πρωτάθλημα στον πρώτο όμιλο της δεύτερης Εθνικής κατηγορίας. Η παρουσία της ομάδας στην Α΄ Εθνική «τάραξε» τα νερά του αθλητισμού της Θεσσαλονίκης καθώς για πρώτη φορά μία ομάδα του δυτικού τομέα της πόλης συμμετέχει στην κορυφαία κατηγορία του ελληνικού ποδοσφαίρου. Ο πρώτος αγώνας του Αγροτικού Αστέρα στην Α΄ Εθνική κατεγράφη στο γήπεδο της Τριανδρίας στις 13 Οκτωβρίου του 2019 απέναντι στον Άρη. Στις 20 Οκτωβρίου του 2019 ο Αγροτικός Αστέρας πέτυχε την πρώτη του νίκη στην κορυφαία κατηγορία του ελληνικού ποδοσφαίρου, επικρατώντας με ανατροπή του ΟΦΗ στον Εύοσμο με 2-1, χάρη στα γκολ των Παπαδοπούλου και Κουπετσίδου.

Τίτλοι
------

* 1 Πρωτάθλημα Γ΄ Εθνικής:
	+ 2016-17

* 1 Πρωτάθλημα Β΄ Εθνικής:
	+ 2018-19

Τρέχουσα σύνθεση ομάδας
-----------------------

| Προπονητής |
| --- |
| Αποστολίδης Γιώργος |

**Ρόστερ**| Θέση | Παίκτρια |
| --- | --- |
| Τερμ. | Πεταλωτή Ραφαέλα |
| Τερμ. | Ριζοπούλου Αγάπη |
| Αμυντ. | Επανωμίτη Δήμητρα |
| Αμυντ. | Τσαβδάρη Φρειδερίκη |
| Αμυντ. | Τσαβδάρη Χριστίνα |
| Αμυντ. | Ευαγγελία Μπινιά |
| Αμυντ. | Καψομάνη Μαρία |
| Αμυντ. | Μαντώ Ιωάννα |
| Αμυντ. | Πεχλιβάνη Γεωργία |
| Αμυντ. | Τσαγκαλίδου Φεβδωνία |
| Κεντρ. | Ευστρατίου Λυδία |
| Κεντρ. | Τοψαχαλίδου Μαρία |
| Κεντρ. | Τσενεκίδου Άννα-Μαρία |
| Κεντρ. | Κοντοστάνου Ελένη |
| Κεντρ. | Πολυχρονίδου Κωνσταντίνα |
| Κεντρ. | Κόττα Φωτεινή |
| Επιθ. | Βαμβακίδου Βασιλική |
| Επιθ. | Σωτηριάδου Αντωνία |
| Επιθ. | Γιαννάκη Σουσσάνα |
| Επιθ. | Τσακμακίδου Ελένη |
| Επιθ. | Λάουρα Μαρκαριάν |

Παραπομπές
----------

1. 1 2 3  «Aγροτικός Αστέρας: Δημιούργησε γυναικεία ομάδα!». *pamebala.gr*. Ανακτήθηκε στις 3 Σεπτεμβρίου 2016.
2. ↑  «ΕΠΟ».
3. ↑  Έγραψαν ιστορία τα κορίτσια του Αγροτικού Αστέρα Ευόσμου, repress.gr
Αστυνομικό κράνος και γκλομπ της Αστυνομίας του Σικάγου (περ. 1968)
**Ρόπαλο** είναι ράβδος από ξύλο, καουτσούκ, πλαστικό ή μέταλλο. Χρησιμοποιείται ως εργαλείο συμμόρφωσης και αμυντικό όπλο από αστυνομικούς, φύλακες ασφαλείας και στρατιωτικό προσωπικό. Σε πολλές χώρες, χρησιμοποιούνται απλώς συμβολικά για την επιβολή του νόμου και σπάνια χρησιμοποιούνται ως όπλο.

Κάποιοι εγκληματίες χρησιμοποιούν τα ρόπαλα ως όπλα λόγω της απλής κατασκευής τους και της εύκολης απόκρυψης. Η χρήση ή η μεταφορά ροπάλων από άλλους ανθρώπους εκτός των οργάνων περιορίζεται από το νόμο σε πολλές χώρες και είναι παράνομη όπως η οπλοφορία.

Ιστορία
-------

Στη βικτοριανή εποχή, σύμφωνα με το Λεξικό Online Ετυμολογίας, το όνομα "κλομπ" καταγράφεται για πρώτη φορά το 1856. 

Το βικτοριανό πρωτότυπο έχει εξελιχθεί από τότε σε διάφορες ποικιλίες που είναι διαθέσιμες σήμερα. Το τυπικό μέγεθος είναι μία ευθεία ράβδος από ξύλο ή συνθετικό υλικό, διαμέτρου περίπου 32 mm έως 910 mm, με μια αυλακωτή λαβή. Τα ρόπαλα συχνά διακοσμούνται με τα οικόσημα των οργανώσεών τους.

Ευθεία ρόπαλα από καουτσούκ έχουν μαλακότερο αντίκτυπο. Κάποια από την κινητική ενέργεια κάμπτουν και συμπιέζουν το λάστιχο και αναπηδούν όταν το αντικείμενο χτυπηθεί. Οι ράβδοι από καουτσούκ δεν είναι πολύ αποτελεσματικοί όταν χρησιμοποιούνται στους βραχίονες ή τα πόδια του ατόμου και μπορούν ακόμη να προκαλέσουν τραυματισμό. Αυτός είναι ο λόγος για τον οποίο τα περισσότερα αστυνομικά τμήματα έχουν σταματήσει την έκδοση τους. Η Ρωσική Αστυνομία χρησιμοποιεί καουτσούκ, εκτός από περιοχές όπως η Σιβηρία, όπου μπορεί να είναι αρκετά κρύο ώστε το λάστιχο να μπορεί να γίνει εύθραυστο και να σπάσει εάν χτυπηθεί. Στη Ρωσία, τα ρόπαλα της τροχαίας είναι ασπρόμαυρα για τον ίδιο λόγο και στη Σουηδία είναι λευκά. Μέχρι τα μέσα της δεκαετίας του '90, Bρετανοί αστυνομικοί έφεραν παραδοσιακά ξύλινα ρόπαλα ενός είδους που είχε αλλάξει ελάχιστα από τους βικτοριανούς χρόνους. Από τα τέλη της δεκαετίας του 1990, η πτυσσόμενη σκυτάλη εκδίδεται εκτός από τα καθήκοντα δημόσιας τάξης, όπου χρησιμοποιείται σταθερή ακρυλική σπάγκος. Οι βραχίονες με πλευρικά χειριστήρια εκδόθηκαν για λίγο.
Αποθαλασσία στο Lyttelton Harbour στη Νέα Ζηλανδία, στις 29 Ιουλίου 2008.
Ως **αποθαλασσία** ή σάλος, (κοινώς *βουβό κύμα*, *φουσκοθαλασσιά* ή *ρεστία* – swell / σουέλ), ονομάζεται ο κυματισμός εκείνος που δεν οφείλεται σε καιρικά φαινόμενα στο χρόνο που παρατηρείται αυτός, αλλά σε άνεμο που έπνεε σε προηγούμενο χρόνο, ενίοτε και ημέρες πριν, ή σε άλλη περιοχή. Με απλά λόγια, αποθαλασσία λέγονται τα παρατηρούμενα κύματα που φαίνονται να μην έχουν σχέση με τον επικρατούντα άνεμο στη περιοχή του παρατηρητή τόσο κατά διεύθυνση όσο και κατ΄ ένταση.

Ο σάλος οφείλεται στην αδράνεια της ήδη κινούμενης μάζας του ύδατος και μπορεί να «ταξιδέψει» σε μεγάλες αποστάσεις, μέχρι και 2.000 μίλια / 3.200 χιλιόμετρα, εφόσον δεν συναντήσει κάποιο εμπόδιο ή αντίθετο άνεμο προκειμένου να ελαττωθούν τα στοιχεία του.

Χαρακτηριστικό τέτοιο παράδειγμα ασυμφωνίας παρατηρούμενου κυματισμού προς τα στοιχεία (διεύθυνση, ταχύτητα) του ανέμου που επικρατεί, παρατηρούνται από Οκτώβριο μέχρι Μάρτιο στο νοτιοδυτικό άκρο της Σινικής Θάλασσας και κατά τον Δεκέμβριο στον Κόλπο της Βεγγάλης. 

Κύριο γνώρισμα των κυμάτων της αποθαλασσίας ή σάλου, ειδικά στο ανοικτό πέλαγος, είναι ότι έχουν όψη «λιπαρά» (λεία) και αδιάσπαστη επιφάνεια, οι κορυφές τους δεν σκάνε, δεν ασπρίζουν.

Τα κύματα της αποθαλασσίας «συν τω χρόνω» αποκτούν ελάχιστο ύψος, ενώ το μήκος τους αυξάνει που φθάνοντας στην ακτή σβήνουν απότομα.

Το αντίθετο της αποθαλασσίας είναι η κατάσταση θαλάσσης. Τα χαρακτηριστικά των κυμάτων τόσο της αποθαλασσίας όσο και της κατάστασης θαλάσσης μετριώνται και περιγράφονται σύμφωνα με την κλίμακα Ντάγκλας, όπου και αποδίδονται με κωδικούς αριθμούς.

Παρατηρήσεις
------------

Τα κύματα της αποθαλασσίας καταχωρούνται στα ημερολόγια γέφυρας των πλοίων ανάλογα του ύψους των σε «χαμηλά», «μέτρια» ή «υψηλά». Από μετεωρολογικής άποψης, η έννοια της αποθαλασσίας εκλαμβάνεται ως υφιστάμενος κυματισμός του οποίου η διεύθυνση, το ύψος και η περίοδος καταχωρούνται χωριστά από εκείνων της κατάστασης θαλάσσης.

Η διεύθυνση των κυμάτων της αποθαλασσίας είναι εκείνη κατά διεύθυνση του ανεμολογίου της πυξίδας από την οποία και προέρχονται τα κύματα. Ενώ αντίθετα η διεύθυνση των κυμάτων της κατάστασης θαλάσσης είναι αυτή του αληθούς ανέμου. Συνεπώς, όταν καταχωρείται στο Ημερολόγιο ο αληθής άνεμος, δεν καταχωρείται η διεύθυνση της αποθαλασσίας, αλλά μόνο τα υπόλοιπα στοιχεία της (ύψος και ένταση).

Δείτε επίσης
------------

* Κατάσταση θαλάσσης
* Ωκεανογραφία
* Κυματανάπαλση
Ο **Άνθιμος Ολύμπιος** ήταν Επίσκοπος Ναυπακτίας και Ευρυτανίας από τις 26 Δεκεμβρίου 1852 μέχρι την ημέρα του θανάτου του, στις 2 Απριλίου 1881.

Ο Ολύμπιος γεννήθηκε στο χωριό Κρανέα Ελασσόνας περί το έτος 1800 και σπούδασε στην Ιερά Θεολογική Σχολή της Χάλκης. Κατόπιν, ως ιεροδιάκονος, διετέλεσε επί αρκετά έτη οικονόμος στη Ριζάρειο Σχολή των Αθηνών. Ανήμερα τα Χριστούγεννα του 1852 (6 Ιανουαρίου 1853 με το νέο ημερολόγιο) χειροτονήθηκε πρεσβύτερος από τον πρώην επίσκοπο Μεθώνης Μακάριο, και την επόμενη ημέρα εκλέχθηκε επίσκοπος Ναυπακτίας και Ευρυτανίας και χειροτονήθηκε στον Ιερό Ναό Αγίας Ειρήνης Αθηνών από τον Μητροπολίτη Σύρου και Τήνου Δανιήλ, συμπαραστατούμενο από τους Επισκόπους Οιτύλου Προκόπιο και Καλαβρύτων και Αιγιαλείας Βαρθολομαίο. Κατά τη διάρκεια της επισκοπείας του εργάσθηκε για τη βελτίωση του επιπέδου του κλήρου της επισκοπής του. Συνέγραψε έργο για τη βυζαντινή μουσική, το οποίο όμως δεν σώζεται. Η βιβλιοθήκη του περιείχε 700 τόμους βιβλίων, κυρίως θεολογικών συγγραμμάτων και τη δώρισε στη Μονή Τατάρνας της Ευρυτανίας. Μετά από την ολοκληρωτική καταστροφή της παλαιάς μονής Τατάρνας το 1963 από καθίζηση (μια συνέπεια της δημιουργίας της τεχνητής Λίμνης Κρεμαστών), τα βιβλία της βιβλιοθήκης αυτής φυλάσσονται στο σχολείο του κοντινού χωριού Τριπόταμου Ευρυτανίας, μαζί με άλλα αξιόλογα είδη από το μοναστήρι.

Παραπομπές
----------

1. ↑  «Ο Σεβασμιώτατος Επίσκοπος Ναυπακτίας και Ευρυτανίας κυρός Άνθιμος (περ. 1800-1881)»

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 655
{{

Σοφία Τσιλιγιάννη
Η **Σοφία Τσιλιγιάννη** (Sofia Tsiliyanni) είναι Ελληνίδα δημοσιογράφος και γενική διευθύντρια στην εταιρεία Marc Α.Ε. (Εταιρεία Δημοσκοπήσεων & Έρευνας Αγοράς).

Βιογραφικά Στοιχεία
-------------------

Η Σοφία Τσιλιγιάννη αποφοίτησε από το Anatolia College στην Θεσσαλονίκη. Από το 1983 μέχρι το 1987 ακολούθησε σπουδές Οικονομικών με κατεύθυνση την Διοίκηση Επιχειρήσεων στο Τμήμα Οικονομικών της Σχολής Νομικών & Οικονομικών Επιστημών του Αριστοτέλειου Πανεπιστημίου Θεσσαλονίκης. Κατά το ακαδημαϊκό έτος 1987 - 1988 με υποτροφία του Προγράμματος Φουλμπράιτ πραγματοποίησε μεταπτυχιακές σπουδές Ηλεκτρονικής Δημοσιογραφίας στο Πανεπιστήμιο του Illinois των Η.Π.Α.

Από το 1989 εργάστηκε στην ιδιωτική τηλεόραση και το ιδιωτικό ραδιόφωνο. Διετέλεσε κεντρική παρουσιάστρια και αρχισυντάκτης σε δελτία ειδήσεων και διάφορα προγράμματα του MEGA, της ΕΡΤ, του ΑΝΤ1 και του ALPHA.

Ως συντάκτρια κάλυψε το πολιτικό ρεπορτάζ στην εφημερίδα «Απογευματινή», ενώ συνεργάστηκε και με τα περιοδικά «ΒΗΜΑGAZINO» και «Ταχυδρόμος».

Το 2006 ίδρυσε με τον Θωμά Γεράκη την εταιρεία MARC A.E. στην οποία είναι Γενική Διευθύντρια.

Είναι παντρεμένη με τον Θωμά Γεράκη και έχει τρία παιδιά.
Να μη συγχέεται με Γιώργος Αθανασιάδης (ποδοσφαιριστής, γενν. το 1993).

Ο **Γιώργος Αθανασιάδης** (16 Δεκεμβρίου 1963) είναι Έλληνας πρώην διεθνής αριστεροπόδαρος μεσοεπιθετικός ποδοσφαιριστής και νυν προπονητής.

Ξεκίνησε την καριέρα του αγωνιζόμενος σε ερασιτεχνική ομάδα του Λόφου Αξιωματικών Περιστερίου, εν συνεχεία μεταπήδησε στο γειτονικό Αιγάλεω και την περίοδο 1981-82 έκανε την πρώτη του εμφάνιση στη Β’ Εθνική, με το Αιγάλεω. Πρώτοι προπονητές του στο Αιγάλεω, σύμφωνα με όσα δήλωσε ο ίδιος σε συνέντευξή του ήταν οι Τσανάκας, Μαραμενίδης και Σταύρος Μακρής, ο οποίος, διαβλέποντας το ταλέντο του, τον έκανε ήμι-επαγγελματία και τον προώθησε στην πρώτη ομάδα. Το καλοκαίρι του 1982 αποκτήθηκε από τον ΠΑΟ, αλλά αποφασίσθηκε να παραμείνει για 2 ακόμη χρόνια ως δανεικός στην ομάδα του «Σίτι». Στη συνέχεια έπαιξε κατά σειρά στον Απόλλωνα Αθηνών (δύο φορές, όπου χρίστηκε 5 φορές διεθνής) και στον ΟΦΗ (επίσης δύο φορές), ενώ την περίοδο 1991-92 φόρεσε τη φανέλα του Παναθηναϊκού, χωρίς όμως να καταφέρει να μονιμοποιηθεί στην 11άδα των "πρασίνων". Έπαιξε επίσης στην Καβάλα και στην Ξάνθη, για να τερματίσει τη σταδιοδρομία του σαν παίκτης του Εθνικού, το 1998. 

Μετά τη λήξη της επαγγελματικής αγωνιστικής του καριέρας, ανέλαβε παίκτης-προπονητής στην ομάδα των Γλυκών Νερών και συνέχισε ως τεχνικός σε Αθηναΐδα Κυψέλης, Ελλάς Σύρου, ΑΟ Μυκόνου, Πανναξιακός Α.Ο. ενώ την περίοδο 2008-09 ανέλαβε τον Ήφαιστο Περιστερίου (Α' ΕΠΣΑ) με στόχο την άνοδο στη Δ' Εθνική κάτι που επιτεύχθηκε χάρις και στη δική του συνεισφορά, το επόμενο έτος. Το καλοκαίρι του 2010 ανέλαβε τον ΑΟ Μυκόνου τον οποίο οδήγησε με επιτυχία στο πρωτάθλημα της Δ' Εθνικής. Το 2012 ήταν στην τεχνική ηγεσία των Γλυκών Νερών, στην Α' κατηγορία της ΕΠΣΑΝΑ, ενώ στις 12 Οκτωβρίου του 2013 συμφώνησε να αναλάβει το Αιγάλεω, στο πρωτάθλημα της νέας Γ΄ Εθνικής. Ωστόσο, στις 27 Οκτωβρίου υπέβαλε την παραίτησή του για προσωπικούς λόγους, την οποία η διοίκηση της ομάδας έκανε αποδεκτή, με ανακοίνωσή της

Παραπομπές
----------

1. ↑  «Φύλλο εφημερίδας "Αθλητική Ηχώ", της [[8 Ιανουαρίου]] [[1986]], σελ. 3: "Αθανασιάδης: Κανένα γκολ τυχερό" (συντάκτης: Άγγελος Κλ. Λάμπρου) Ανακτήθηκε από την ιστοσελίδα της Βουλής των Ελλήνων, στις 28/11/2019». Αρχειοθετήθηκε από το πρωτότυπο στις 10 Αυγούστου 2020. Ανακτήθηκε στις 28 Νοεμβρίου 2019.
2. ↑  «Τέλος ο Αθανασιάδης από το Αιγάλεω». Αρχειοθετήθηκε από το πρωτότυπο στις 1 Δεκεμβρίου 2013. Ανακτήθηκε στις 28 Νοεμβρίου 2013.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Γιώργος Αθανασιάδης
* "Οι κορυφαίοι των γηπέδων" (Έκδοση Π.Σ.Α.Π. 2008)
Ο **Αρδαβούρ**, *Ardabur* (απεβ. το 471) ήταν γιος του Φλάβιου Αρδαβούρ Άσπαρ,  Magister Equitum (Μάγιστρου του Ιππικού) και Magister Militum (Μάγιστρου του Στρατού) της Ανατολικής Ρωμαϊκής Αυτοκρατορίας τον 5ο αι. 

Ο Aρδαβούρ φαίνεται ότι υπηρέτησε συχνά υπό τον διάσημο πατέρα του κατά τη διάρκεια των εκστρατειών του. Το 466 ο Aρδαβούρ κατηγορήθηκε για προδοτική συνωμοσία, πιθανώς από τους πολιτικούς εχθρούς του πατέρα του. Η κατηγορία επιτάχυνε την πτώση του Άσπαρος από την εξουσία. Τόσο ο Aρδαβούρ όσο και ο Άσπαρ σκοτώθηκαν σε μία εξέγερση το 471.

Παραπομπές
----------

1. ↑  Ανακτήθηκε στις 17  Ιουνίου 2019.
2. ↑  Alemany, Agustí (2000). *Sources on the Alans: A Critical Compilation*. BRILL. σελ. 112. ISBN 90-04-11442-4.

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 435159474313427662464

 |

 |
Χειροκίνητος τροχήλατος γρύλος
Ηλεκτροκίνητος τροχήλατος γρύλος
Ο **τροχήλατος γρύλος** είναι τύπος μηχανημάτων για την μεταφορά φορτίου επάνω σε παλέτα ή μέσα σε ειδικό κιβώτιο. Κινείται αποκλειστικά πάνω σε επίπεδα πατώματα.

Περιγραφή και τρόπος χρήσης
---------------------------

Κατασκευάζονται με ή χωρίς ηλεκτροκινητήρα. Το όνομά του είδους αυτού προέρχεται από τις λέξεις «γρύλος», που είναι μηχάνημα για την μικρή ανύψωση βαρέων, και «τροχός», αφού ο γρύλος είναι αναρτημένος σε τροχούς για την μεταφορά του φορτίου. Το φορτίο (παλέτα ή κιβώτιο) κάθεται πάνω σε περόνη, η οποία σύρεται κάτω από το φορτίο και στην συνέχεια ανυψώνεται με την βοήθεια του γρύλου. Οι ρόδες κάτω από την περόνη έχουν σχήμα κυλινδρικό και είναι σταθερές, μη κατευθυνόμενες. Οι ρόδες κάτω από τον γρύλο είναι προσαρμοσμένες σε άξονα που συνδέεται άμεσα με το τιμόνι, έτσι ώστε το μηχάνημα να κατευθύνεται. Το τιμόνι χρησιμεύει επίσης για την ανύψωση ή την καθίζηση της περόνης, και έχει φρένο για να κοκαλώνει το μηχάνημα. Στους τροχήλατους γρύλους με ηλεκτροκίνηση το τιμόνι είναι σχεδόν σταθερό και έχει κουμπιά για την χρήση των διάφορων λειτουργιών. Σε μερικές περιπτώσεις το μηχάνημα έχει ενσωματωμένη ζυγαριά και ένδειξη του βάρους του φορτίου.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τροχήλατος γρύλος** |
Ως **Εξέγερση των Στρέλτσι του 1682** περιγράφονται οι ταραχές που συνέβησαν στη Μόσχα το Μάιο του 1682 με πρωταγωνιστές τους Στρέλτσι, δηλ. την επίλεκτη φρουρά του Κρεμλίνου. Αιτία υπήρξε η προσπάθεια βογιαρικών κύκλων να προωθήσουν παράνομα στο θρόνο το Μεγάλο Πέτρο μετά το θάνατο του ετεροθαλούς αδελφού του Φιοντόρ Γ'. Η εξέγερση οδήγησε σε ένα ιδιότυπο καθεστώς συμβασιλείας του Πέτρου με τον Ιβάν Ε'.

Προοίμιο
--------

Ο τσάρος Αλέξιος (κυβ. 1645-1676) είχε αποκτήσει τέκνα από δύο γάμους: δεκατρία με τη Μαρία και αργότερα τρία με τη Ναταλία. Τα περισσότερα έπασχαν από κάποια σοβαρότατη ασθένεια και πέθαναν σε βρεφική ή παιδική ηλικία. Τον Αλέξιο διαδέχθηκε ο Φιοντόρ Γ', ο μεγαλύτερος από τους ζώντες γιους του. Αυτός απέκτησε μόνο ένα γιο, ο οποίος πέθανε εννέα ημέρες μετά τη γέννησή του.

Όταν λοιπόν ο Φιοντόρ απεβίωσε (7 Μαΐου 1682) δεν υπήρχε τέκνο για να φορέσει το στέμμα, επομένως η διαδοχή περνούσε στο μεγαλύτερο ζώντα αδελφό του, το δεκαεξάχρονο και ψυχικά διαταραγμένο Ιβάν. Όμως η βογιαρική οικογένεια της Ναταλίας, οι Ναρίσκιν, έπεισε παρασκηνιακά τον πατριάρχη να παρακάμψει τη νόμιμη σειρά του Αλεξίου από τον πρώτο γάμο και να στέψει νέο τσάρο το δικό της Πέτρο (τότε δέκα ετών). Αυτό προκάλεσε την οργή των Μιλοσλάβσκι (η επίσης βογιαρική οικογένεια της Μαρίας), οι οποίοι διέδωσαν πως οι Ναρίσκιν στραγγάλισαν τον Ιβάν για να προωθήσουν τον Πέτρο.

Οι ταραχές
----------

Αμέσως η φήμη του στραγγαλισμού του Ιβάν διαδόθηκε σε όλη την πρωτεύουσα και άνθρωποι των Μιλοσλάβσκι ξεχύθηκαν στους δρόμους. Παράλληλα εκμεταλλεύθηκαν τη δυσαρέσκεια της φρουράς του Κρεμλίνου εναντίον των διοικητών της και την πήραν με το μέρος τους. Στις 21 Μαΐου ένας όχλος μαινόμενων στρατιωτών κατέλαβε το Κρεμλίνο και λιντσάρισε κάποιους βογιάρους και αξιωματικούς, τους οποίους υποψιάζονταν για διαφθορά. Έξι μέρες αργότερα οι εξεγερμένοι επέδραμαν στη βασιλική κατοικία και σκότωσαν (μεταξύ άλλων) τους Κιρίλ και Ιβάν Ναρίσκιν μπροστά στα μάτια του Πέτρου.

Αποτελέσματα
------------

Μπροστά στον κίνδυνο του πλήρους αφανισμού τους, οι Ναρίσκιν αποδέχθηκαν το καλοκαίρι μια συμβιβαστική λύση: νέοι τσάροι ανέλαβαν ταυτόχρονα ο Ιβάν και ο Πέτρος, με τον πρώτο να θεωρείται ότι είχε τα πρωτεία λόγω ηλικίας. Επειδή και οι δύο ήταν ανήλικοι, καθήκοντα βασιλικού επιτρόπου ανέλαβε η 25χρονη αδελφή τους Σοφία Αλεξέγιεβνα (από τον πρώτο γάμο). Τελικά ο Ιβάν δεν άσκησε ποτέ ουσιαστικά καθήκοντα - ακόμα και μετά την ενηλικίωσή του, η Σοφία αποτέλεσε την πραγματική εξουσία στο Ρωσικό Βασίλειο έως την ενηλικίωση του Πέτρου το 1689.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Moscow Uprising of 1682  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στη Βιολογία και ειδικότερα στη Βιοχημεία με τον όρο **φωτοφωσφορυλίωση**, (photophosphorylation), χαρακτηρίζεται ο βιοχημικός μηχανισμός, (διαδικασία), παραγωγής ATP, (αδενοσινοτριφωσφορικού οξέος), από ADP (αδενοσινοδιφωσφορικό οξύ), που επιτυγχάνεται με τη βοήθεια του ηλιακού φωτός.

Η διαδικασία αυτή γίνεται κατά τη διάρκεια των αντιδράσεων φωτός της φωτοσύνθεσης όπου καταλήγει επίσης και σε παραγωγη ανοικτής NADP. Χάρη του ηλιακού φωτός η διαδικασία αυτή εξασφαλίζει τη δέσμευση του ανόργανου φωσφόρου σ΄ ένα μόριο ADP προκειμένου να δώσει ATP.

Γενικά η φωτοφωσφορυλίωση χαρακτηρίζεται και ως μία μορφή αποθήκευσης ενέργειας.

Δείτε επίσης
------------

* Κύκλος του Κάλβιν

Πηγές
-----

* Λεξικό Βιολογίας Collins, σ. 702 - Εκδόσεις Ι. Φλώρος - Αθήνα
Τα Ρωσσο-Φινλανδικά σύνορα καθορίστηκαν στη συνθήκη του Τάρτου. Το Πέτσαμο (κόκκινο στον χάρτη) αποδόθηκε στη Φινλανδία, ενώ η Ρέπολα και το Ποραγιέρβι (πράσινα στον χάρτη) δόθηκαν πίσω στη Σοβιετική Ρωσία.
Η **Συνθήκη του Τάρτου** (ρώσικα: *Тартуский мирный договор*, φινλανδικά: *Tarton rauha*) μεταξύ της Φινλανδίας και της Σοβιετικής Ρωσίας υπογράφτηκε στις 14 Οκτωβρίου 1920 στο Τάρτου μετά από διαπραγματεύσεις τεσσάρων μηνών. Η συνθήκη όρισε τα σύνορα μεταξύ της Φινλανδίας και της Σοβιετικής Ρωσίας μετά τον Φινλανδικό εμφύλιο και τις Φινλανδικές εθελοντικές εκστρατείες στη Ρωσική Ανατολική Καρελία.

Με τη συνθήκη οριστικοποιήθηκαν τα σύνορα στα παλαιά σύνορα μεταξύ του αυτόνομου Μεγάλου Δουκάτου της Φινλανδίας και της Ρωσικής Αυτοκρατορίας. Η Φινλανδία επιπλέον προσάρτησε το Πέτσαμο μαζί με το λιμάνι του στον Αρκτικό Ωκεανό. Από το 1864 ο Τσάρος Αλέξανδρος Β΄ είχε υποσχεθεί να παραχωρήσει το Πέτσαμο στη Φινλανδία με αντάλλαγμα ένα μέρος του Καρελιανού Ισθμού. Η Φινλανδία ακόμα συμφώνησε να αφήσει τις κατεχόμενες περιοχές της Ρέπολα (προσαρτήθηκε στη Φινλανδία κατά τη διάρκεια της εκστρατείας της Βιένα) και του Ποραγιέρβι (προσαρτήθηκε στη Φινλανδία κατά την εκστρατεία του Άουνους) στη Ρωσική Ανατολική Καρελία.

Η συνθήκη περιείχε, πέρα από τα εδαφικά και συνοριακά ζητήματα, και άλλα άρθρα. Η Σοβιετική Ένωση όφειλε να εγγυηθεί την ελεύθερη ναυσιπλοΐα εμπορικών πλοίων από τα Φινλανδικά λιμάνια της λίμνης Λάντογκα στον Φινλανδικό Κόλπο μέσω του ποταμού Νέβα. Η Φινλανδία θα εγγυόταν την από ξηράς διακίνηση από τη Σοβιετική Ένωση στη Νορβηγία μέσω της περιοχής του Πέτσαμο. Ακόμα η Φινλανδία συμφώνησε να αφοπλίσει το παραλιακό φρούριο στο Ίνο, απέναντι από τη Σοβιετική πόλη της Κρονστάνδης που βρίσκονταν στη νήσο Κοτλίν. Ακόμα αποστρατικοποιήθηκαν τα εξωτερικά Φινλανδικά νησιά του Κόλπου της Φινλανδίας.

Η Συνθήκη καταλύθηκε από τη Σοβιετική Ένωση το 1939 όταν εισέβαλε στη Φινλανδία.

Η Φινλανδική Αντιπροσωπεία
--------------------------

* Γιούνο Κούστι Παασίκιβι
* Γιούνο Βένολα
* Αλεξάντερ Φρέυ
* Ρούντολφ Βάλντεν
* Βέινο Τάννερ
* Βέινο Βοϊόνμαα
* Βέινο Κιβίλιννα

Η Σοβιετική Αντιπροσωπεία
-------------------------

* Γιαν Αντόνοβιτς Μπερσίν-Σιεμέλις
* Πλάτον Μιχαήλοβιτς Κερσέντσεφ
* Νικολάι Σεργέγιεβιτς Τιχμένιεφ
* Αλεξάντρ Αλεξάντροβιτς Σαμόιλο
* Εβγκένι Αντρέγιεβιτς Μπέρενς

Δείτε ακόμα
-----------

* Συνθήκη του Τάρτου (Ρωσία - Εσθονία)

Σημειώσεις
----------

1. ↑  Pieni tietosanakirja,  "Η γερουσία είχε προτείνει το 1863 ότι αν η υπόσχεση της παραχώρησης του εν λόγω εργοστασίου όπλων και της γύρω περιοχής στη Ρωσία μπορούσε να υλοποιηθεί, τότε η ανωτέρω αναφερόμενη παράκτια περιοχή μπορούσε να παραχωρηθεί στη Φινλανδία. Το 1864 υπήρχαν αυτοκρατορικά διατάγματα γι΄ αυτό, αλλά αυτό δεν συνέβη ποτέ." (μετάφραση από αγγλικό κείμενο, το οποίο αποτελούσε μετάφραση από το πρωτότυπο φινλανδικό)

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Treaty of Tartu (Russian–Finnish)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Στέφανος Δέδας** (γεννήθηκε 10 Μαΐου 1982) είναι Έλληνας επαγγελματίας προπονητής καλαθοσφαίρισης. Είναι ο τωρινός προπονητής της ΑΕΚ.

Προπονητική σταδιοδρομία
------------------------

### Σύλλογοι

Ο Δέδας ξεκίνησε την σταδιοδρομία του ως προπονητής μπάσκετ, μόλις 19 ετών, με τον ΠΑΟΚ, να εργάζεται εκεί από το 2001 έως το 2004, ως βοηθός. Το 2004, έγινε βοηθός προπονητή του MENT και αργότερα εκείνη τη χρονιά, έγινε ο προπονητής του συλλόγου.

Την επόμενη χρονιά, έγινε βοηθός προπονητή του Γιούρι Ζντοβτς, στον Ηρακλή. Από το 2007 έως το 2009, ήταν ο προπονητής του ΟΦΗ. Ήταν επίσης βοηθός προπονητή του Άρη και της Σπαρτάκ Αγίας Πετρούπολης, από το 2009 έως το 2011, και από το 2011 έως το 2013 αντίστοιχα.

Το 2013, έγινε και πάλι βοηθός προπονητή του Γιούρι Ζντοβτς, αυτή τη φορά με την Γκαζιαντέπ. Μετά την αναχώρηση του Ζντοβτς στην ΑΕΚ, το 2015, έγινε ο προπονητής του συλλόγου.

Στις 22 Δεκεμβρίου 2019, ο Δέδας ορίστηκε επικεφαλής προπονητής της Χάποελ Χολόν του Ισραηλινού Πρωταθλήματος.

Μετά από δύο επιτυχημένα χρόνια με την Χολόν, ο Δέδας επέστρεψε στην Ελλάδα και υπέγραψε διετές συμβόλαιο με την AEK της Α1 Κατηγορίας.

### Εθνική Σλοβενίας

Το 2009, ο Δέδας ορίστηκε βοηθός προπονητή στην εθνική ομάδα καλαθοσφαίρισης της Σλοβενίας. Η Σλοβενία κατέλαβε την 4η θέση στο Ευρωμπάσκετ του 2009. Το 2014, ο Δέδας επέστρεψε στην εθνική ομάδα της Σλοβενίας, ξανά ως βοηθός προπονητή του Γιούρι Ζντοβτς.

Προσωπική ζωή
-------------

Ο Δέδας είναι ο μικρότερος αδελφός του Γιώργου Δέδα, ο οποίος είναι πρώην επαγγελματίας καλαθοσφαιριστής και εργάζεται επίσης ως προπονητής καλαθοσφαίρισης.

Παραπομπές
----------

1. ↑  «Jure Zdovc leaves Gaziantep, Stefanos Dedas is the new head coach».
2. ↑  «סטפאנוס דדאס יאמן את הפועל "יונט" חולון». *basket.co.il* (στα Εβραϊκά). 22 Δεκεμβρίου 2019. Ανακτήθηκε στις 22 Δεκεμβρίου 2019.
3. ↑  «Stefanos Dedas signed with AEK until 2023». *eurohoops.net*. 29 Ιουνίου 2021. Ανακτήθηκε στις 29 Ιουνίου 2021.
4. ↑  «Zdovc Returns To Slovenian National Team | FIBA Europe». *www.fibaeurope.com*.

Εξωτερικοί σύνδεσμοι
--------------------

* Ο Στέφανος Δέδας στο fiba.com
* Ο Στέφανος Δέδας στο eurobasket.com
* Ο Στέφανος Δέδας Αρχειοθετήθηκε 2016-06-03 στο Wayback Machine. στο gpksports.com
Ο **Χόλγκερ Λούις Νίλσεν** (Δανικά: Holger Louis Nielsen) (18 Δεκεμβρίου 1866 - 26 Ιανουαρίου 1955) ήταν Δανός αθλητής, οπλομάχος και ολυμπιονίκης στους αγώνες της Αθήνας το 1896.

Ολυμπιακοί αγώνες
-----------------

Στους Ολυμπιακούς αγώνες της Αθήνας στην ξιφασκία ο Νίλσεν ήταν τρίτος στο αγώνισμα τους Ξίφους μετά τους Έλληνες Τ. Καράκαλο και Γεωργιάδη. Το αγώνισμα έγινε στο Ζάππειο μέγαρο και απέκλεισε αρχικά τον Αυστριακό Άντολφ Σμαλ , έπειτα τον Έλληνα Γιώργο Ιατρίδη για να χάση από τον Καράκαλο και Γεωργιάδη.

Πήρε μέρος και στην σκοποβολή όπου στη βολή με πιστόλι από 25 μέτρα ήταν τρίτος πίσω από τους Φραγκούδη και Ορφανίδη. Στη βολή με ελεύθερο πιστόλι από 30 μέτρα ήταν δεύτερος πίσω από τον Αμερικάνο Σάμνερ Πέιν με επίδοση 285. 

Πήρε μέρος και στην δισκοβολία όπου λόγω ότι δεν τηρούνταν αρχεία τότε για τους αθλητές που τερμάτιζαν μετά την τρίτη θέση είναι άγνωστο ποια θέση κατέλαβε, μεταξύ τέταρτης και ένατης.

Άλλες δραστηριότητες
--------------------

Ο Νίλσεν ήταν αυτός που πρώτος κατάρτισε αποδεκτούς κανόνες για το χάντμπολ το 1898. Επίσης στον ιατρικό τομέα το 1932 ανάπτυξε μια νέα μορφή εξωτερικής καρδιοπνευμονικής ανάνηψης, η οποία μόλις το 1958 αντικαταστάθηκε από την τεχνική αναπνοή.

Παραπομπές
----------

* Στατιστικά ολυμπιονικών

1. 1 2  «Dansk Biografisk Lexikon». (Δανικά) *Dansk Biografisk Leksikon*. Holger\_Nielsen\_-\_idrætspioner.
2. ↑  (Artificial Respiration, the history of an idea. A B Baker Med Hist. 1971 15(4): 336-351

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Holger Nielsen  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Αρχηγός Κυβερνήσεως** (στα καταλανικά: Cap de Govern) είναι ο ανώτατος εκτελεστικός αξιωματούχος της κυβέρνησης του Πριγκιπάτου της Ανδόρρας. Αυτοί που τον διορίζουν είναι ο Πρόεδρος της Γαλλίας και ο επίσκοπος της Ουρζέλ, δηλαδή οι δύο συμπρίγκιπες της Ανδόρας. Η θέση θεσμοθετήθηκε το 1982 μετά τις συνταγματικές τροποποιήσεις που έγιναν , με το χωρισμό της εκτελεστικής από τη νομοθετική εξουσία. Ο πρώτος αρχηγός κυβερνήσεως ήταν ο Όσκαρ Ρίβας Ρετς , ο οποίος υπηρέτησε στο αξίωμα αυτό το 1982-84 και ξανά το 1990-94.

Ο σημερινός *Cap de Govern* είναι ο Ζαβιέρ Εσπότ Ζαμόρα.

Κατάλογος αρχηγών κυβέρνησης της Ανδόρρας
-----------------------------------------

*Κύριο λήμμα: Κατάλογος αρχηγών κυβέρνησης της Ανδόρρας*

Εξωτερικοί σύνδεσμοι
--------------------

* Πλήρης κατάλογος ηγετών της Ανδόρρας- Rulers.org.

Παραπομπές
----------

1. ↑  Nohlen D & Stöver P (2010) *Elections in Europe: A data handbook*, p160 ISBN 978-3-8329-5609-7
Intel ICH7 Southbridge σε Intel D945GCPE Desktop Board
Ο όρος **τσίπσετ** αναφέρεται σε ένα σύνολο ολοκληρωμένων κυκλωμάτων (τσιπ), τα οποία είναι σχεδιασμένα να δουλεύουν μαζί. Στο εμπόριο θεωρούνται και πωλούνται ως ένα προϊόν.

Υπολογιστές
-----------

Διάγραμμα του τσίπσετ της μητρικής πλακέτας του υπολογιστή.
Στην επιστήμη των υπολογιστών ο όρος τσίπσετ χρησιμοποιείται συνήθως για να αναφερθεί σε μια σειρά από εξειδικευμένα τσιπ, πάνω στη μητρική πλακέτα του υπολογιστή ή πάνω σε μια κάρτα επέκτασης. Το πρώτο τσίπσετ για προσωπικούς υπολογιστές ήταν το NEAT για τον υπολογιστή IBM PC AT και τον επεξεργαστή Intel 80286.

Πιο ειδικά, ο όρος αυτός αναφέρεται σε δύο εξειδικευμένα τσιπ πάνω στη μητρική πλακέτα, στο Northbridge και στο Southbridge. Το Northbridge συνδέει τον επεξεργαστή με τις συσκευές πολύ υψηλής ταχύτητας, δηλαδή την κεντρική μνήμη και τον ελεγκτή γραφικών, ενώ το Southbridge συνδέει τον επεξεργαστή με συσκευές και διαύλους μικρότερης ταχύτητας (π.χ. σκληρός δίσκος, PCI κλπ.). Σε όλα τα σύγχρονα τσίπσετ, το southbridge περιέχει ορισμένους ενσωματωμένους ελεγκτές περιφερειακών συσκευών, όπως Ethernet, USB και συσκευές ήχου.

Ένα τσίπσετ είναι σχεδιασμένο έτσι ώστε να δουλεύει με συγκεκριμένη σειρά επεξεργαστών. Το τσίπσετ παίζει πολύ σημαντικό ρόλο στον καθορισμό της απόδοσης του συστήματος, διότι ελέγχει τις επικοινωνίες και τη μεταφορά δεδομένων μεταξύ του επεξεργαστή και των περιφερειακών συσκευών. 

Αναλυτικό διάγραμμα της μητρικής πλακέτας.
Ο κατασκευαστής του τσίπσετ τις περισσότερες φορές διαφοροποιείται από τον κατασκευαστή της μητρικής πλακέτας. Μερικοί κατασκευαστές τσίπσετ είναι οι NVIDIA, AMD, VIA, SiS, Intel και η Βroadcom. Οι υπολογιστές της Apple χρησιμοποιούν τσίπσετ σχεδιασμένα αποκλειστικά από αυτήν την εταιρεία, αν και τα τελευταία χρόνια έχει αρχίσει να εκμεταλλεύεται και διαφορετικής κατασκευής τσίπσετ. Ακόμα, ορισμένοι κατασκευαστές εξυπηρετητών (servers) αναπτύσσουν επίσης δικά τους τσίπσετ για τα προϊόντα τους.

Τη δεκαετία του 1980, η εταιρεία Chips and Technologies η οποία ιδρύθηκε από τον Γκόρντον Κάμπελ ήταν η πρωτοπόρος στην κατασκευή τσίπσετ για προσωπικούς υπολογιστές. Εκείνη την εποχή τα τσίπσετ που κατασκευάζονταν δεν αφορούσαν αποκλειστικά τους προσωπικούς υπολογιστές, αλλά περιλάμβανε ακόμα και διαφορετικούς τομείς της πληροφορικής. Το ίδιο τσίπσετ δηλαδή μπορούσε να χρησιμοποιηθεί κατάλληλα για εντελώς διαφορετικούς σκοπούς. 

Στους προσωπικούς υπολογιστές και τις κονσόλες βιντεοπαιχνιδιών της δεκαετίας του ’80 και του ’90, ο όρος τσίπσετ χρησιμοποιούνταν για να περιγράψει τα οποιαδήποτε τσιπ γραφικών και ήχου.

  


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **τσίπσετ**  |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Chipset  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**«Το στρατόπεδο του Καραϊσκάκη στην Καστέλα»** είναι πίνακας ζωγραφικής του Θεόδωρου Βρυζάκη. Φιλοξενείται στην Εθνική Πινακοθήκη της Ελλάδας – Μουσείο Αλεξάνδρου Σούτζου.

Χαρακτηριστικά γνωρίσματα
-------------------------

Πρόκειται περί μιας ελαιογραφίας η οποία φιλοτεχνήθηκε το 1855. Είναι διαστάσεων 145 × 178 εκατοστά. Η σύνθεση οργανώνεται γύρω από ένα τονισμένο κέντρο: οι διάφορες ομάδες κατανέμονται πέριξ αυτού. Πρόκειται για τα ερείπια του τείχους όπου ακουμπάει ένας πολεμιστής αφηγούμενος με επιδεικτικές χειρονομίες τα γεγονότα σε έναν άλλο ηλικιωμένο που κάθεται. Γύρω από αυτούς βλέπουμε τον οργανοπαίχτη, την ομάδα του ιερέα, μια παρέα κλεφτών που ψήνουν έναν οβελία, ένα παιδί που γεμίζει μια κούπα, ένα άλλο που προσφέρει στον καθιστό γέρο πολεμιστή ένα έτοιμο τσιμπούκι, την ομάδα κατασκευής τάφρου. Πιο πάνω δεξιά σε λόφο απεικονίζονται Έλληνες και φιλέλληνες αξιωματούχοι, ο Γεώργιος Καραϊσκάκης, ο οποίος δείχνει με το δεξί του χέρι τις εχθρικές θέσεις στην πεδιάδα κάτω από την Ακρόπολη, ο Μακρυγιάννης, ενώ ο Καρλ φον Χάιντεκ κοιτάζει με διόπτρα την Ακρόπολη. Στο βάθος διακρίνονται η Ακρόπολη και άλλα υψώματα της Αθήνας.

Πρότυπα-πηγές έμπνευσης
-----------------------

Ο Βρυζάκης χρησιμοποιεί ως πρότυπο τον πίνακα του Βαυαρού ζωγράφου και στρατιωτικού Καρλ Βίλχελμ φον Χάιντεκ, *Στρατόπεδο Φιλελλήνων κατά τον Ελληνικό απελευθερωτικό αγώνα*. Τα πρόσωπα του Καραϊσκάκη και του Μακρυγιάννη είναι μεταφορές από λιθογραφίες του Φραντς Χάνφσταιγκλ. Οι λιθογραφίες αυτές ήταν επεξεργασίες σχεδίων με μολύβι του Βαυαρού αξιωματικού Καρλ Κράτσαϊζεν. Ο Κράτσαϊζεν συνόδευε τον Καρλ Βίλχελμ φον Χάιντεκ. Τα σχέδια αυτά δημοσιεύθηκαν στο Μόναχο μεταξύ 1828 και 1831
Ο Καρλ Κράτσαϊζεν απεικονίζεται στο κάτω μέρος του πίνακα να δείχνει την Ακρόπολη με το αριστερό του χέρι σε φουστανελοφόρο που έχει γυρισμένη την πλάτη προς τον θεατή του πίνακα.

Ο συγκεκριμένος πίνακας προσανατολίζεται προς τη *Μάχη του Sendling*(τοιχογραφία στο ναό του Σέντλινγκ) του W. Lindenchmit του Πρεσβύτερου.

Παραπομπές
----------

1. ↑  Απόστολος Βακαλόπουλος, «Θεόδωρος Βρυζάκης, ο ζωγράφος της Επαναστάσεως», στο: Οι Έλληνες ζωγράφοι, τόμ.1ος. Από τον 19ο αιώνα στον 20ό, εκδ. Μέλισσα, Αθήνα 1975, σελ. 69
2. ↑  Στέλιος Λυδάκης, «Βρυζάκης Θεόδωρος», Λεξικό Ελλήνων Καλλιτεχνών, τομ.1, εκδ. Μέλισσα, Αθήνα 1997, σελ. 221

Πηγές
-----

* Χρύσανθος Χρήστου: Η Εθνική πινακοθήκη. Ελληνική ζωγραφική 19ος-20ός αιώνας, Εκδοτική Αθηνών, 1992, σσ. 40-41, 222
* Στέλιος Λυδάκης: «Η ομάδα του Μονάχου-Η σχολή του Μονάχου» στο: Οι Έλληνες ζωγράφοι, τόμ. 3, εκδ. Μέλισσα, Αθήνα 1976, σελ.129
* Απόστολος Βακαλόπουλος: «Θεόδωρος Βρυζάκης, ο ζωγράφος της Επαναστάσεως», στο: Οι Έλληνες ζωγράφοι, τόμ.1ος. Από τον 19ο αιώνα στον 20ό, εκδ. Μέλισσα, Αθήνα 1975, σελ. 69
* Στέλιος Λυδάκης: «Βρυζάκης Θεόδωρος», Λεξικό Ελλήνων Καλλιτεχνών, τόμ.1, εκδ. Μέλισσα, Αθήνα 1997, σελ. 221
* Στέλιος Λυδάκης: «Ο Θεόδωρος Βρυζάκης το έργο και η εποχή του» στο: Οι Έλληνες ζωγράφοι, τόμ. 1ος. Από τον 19ο αιώνα στον 20ό, εκδ. Μέλισσα, Αθήνα, 1975, σσ. 75-76

Εξωτερικοί σύνδεσμοι
--------------------

* Εθνική Πινακοθήκη - Μουσείο Αλεξάνδρου Σούτζου Αρχειοθετήθηκε 2014-10-10 στο Wayback Machine.
| Κουάτσα |
| --- |
| Χώρα: | Μαλάουι Μαλάουι  |
| Υποδιαίρεση: | 100 *ταμπάλα* (tambala) |
| Κωδικός ISO 4217: | MWK |
| Συντομογρ.: |  |

 Το **κουάτσα** (kwacha) είναι το νόμισμα του Μαλάουι από το 1971. έχει κωδικό ISO 4217 MWK και υποδιαιρείται σε 100 *ταμπάλα* (tambala).

Ετυμολογία
----------

Το όνομα κουάτσα προέρχεται από την λέξη της Νιάντζα και της Μπέμπα που σημαίνει "αυγή" ενώ η λέξη ταμπάλα σημαίνει στη γλώσσα Νιάντζα "πετεινός" Στο πρώτο από τα κέρματα του 1 ταμπάλα εμφανίζεται ένας κόκορας.

Ιστορία
-------

Το κουάτσα αντικατέστησε τη λίρα το 1971 σε ισοτιμία της 1 λίρας προς 2 κουάτσα (1 κουάτσα = 10 *σελλίνια*).  
 Το Φεβρουάριο του 2009, το 1 δολάριο ΗΠΑ ήταν ίσο με 140,97 κουάτσα.

Κέρματα
-------

To 1971 εισήχθησαν κέρματα σε ονομαστικές αξίες των 1, 2, 5, 10 και των 20 ταμπάλα. Τα κέρματα του 1 και των 2 ταμπάλα κατασκευάστηκαν από μπρούντζο, ενώ τα υπόλοιπα από χαλκονικέλιο. Το 1986 προστέθηκαν τα κέρματα των 50 ταμπάλα και στη συνέχεια εκείνα του 1 κουάτσα. Τον Ιανουάριο του 2007 κυκλοφόρησαν διμεταλλικά κέρματα των 5 και των 10 κουάτσα (με ημερομηνία 2006). Οι προαναφερθείσες ονομαστικές αξίες είναι όλες σήμερα σε κυκλοφορία.

Χαρτονομίσματα
--------------

Χαρτονομίσματα σε αξίες των 50 ταμπάλα και των 1, 2 και των 10 κουάτσα κυκλοφόρησαν το 1971. Ακολούθησε η εισαγωγή των τραπεζογραμματίων των 5 κουάτσα το 1973 και την ίδια χρονιά σταμάτησε να κυκλοφορεί το χαρτονόμισμα των 2 κουάτσα. Τη δεκαετία του 1980 κυκλοφόρησαν χαρτονομίσματα των 20 κουάτσα (το 1983) και τα τελευταία χαρτονομίσματα των 50 ταμπάλα (1986) και του 1 κουάτσα (1988). Το 1993 τέθηκαν σε κυκλοφορία τα χαρτονομίσματα των 50 κουάτσα και στη συνέχεια εκείνα των 100 κουάτσα πάλι το 1993, των 200 κουάτσα το 1995 και των 500 κουάτσα το 2001.

Σήμερα κυκλοφορούν οι εξής ονομαστικές αξίες:

| σειρά 1997  |
| --- |
| Εικόνα | Αξία | Διαστάσεις | Κύριο χρώμα | Περιγραφή | Ημερομηνία πρώτης έκδοσης |
| Εμπρόσθια όψη | Πίσω όψη |
|  | K5 | 126 επί 63 χιλιοστά | Πράσινο | Τζον Τσιλέμπουε | Χωρικοί που μαζεύουν σιτηρά | 1η Ιουλίου 1997 |
|  | K10 | 132 επί 66 χιλιοστά | Καφέ | Παιδιά σε υπαίθριο σχολείο |
|  | K20 | 138 επί 69 χιλιοστά | Μενεξελί | Εργάτες που μαζεύουν φύλλα τσαγιού |
|  | K50 | 144 επί 72 χιλιοστά | Μπλε | Αψίδα της Ανεξαρτησίας στο Μπλαντάιρ |
|  | K100 | 150 επί 75 χιλιοστά | Κόκκινο | Καπιτώλιο στη Λιλόνγκουε |
|  | K200 | 156 επί 78 χιλιοστά | Μπλε | Κτήριο της Αποθεματικής Τράπεζας |
|  | K500 |  | Πολύχρωμο |  | 1η Δεκεμβρίου 2001 |
|  |

Δείτε επίσης
------------

* Κουάτσα της Ζάμπιας

Εξωτερικοί σύνδεσμοι
--------------------

* Τα νέα κέρματα των 5 και 10 kwacha από τον ιστότοπο world coin news.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κουάτσα του Μαλάουι** |

1. ↑  «Autoextraction Prohibited». Αρχειοθετήθηκε από το πρωτότυπο στις 29 Σεπτεμβρίου 2007. Ανακτήθηκε στις 19 Μαΐου 2009.
2. ↑

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Malawian kwacha  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Α.Π.Σ. Κύζικος Νέας Περάμου** είναι αθλητικό σωματείο που δραστηριοποιείται στο άθλημα της πετοσφαίρισης. Αγωνιζόταν στην Α1 Εθνική κατηγορία (Volley League) του ελληνικού πρωταθλήματος βόλεϊ.

Ιστορία
-------

Ο Αθλητικός και Πολιτιστικός Σύλλογος Νέας Περάμου ιδρύθηκε το 1978. Αυτή είναι και η χρονιά όπου η ανδρική ομάδα συμμετέχει για πρώτη φορά σε (τοπικό) πρωτάθλημα. Προπονητής εκείνης της ομάδας υπήρξε ο Τάσος Κουμπλής και έδρα της το ανοικτό γήπεδο στη Νέα Πέραμο, το οποίο το έφτιαξαν μόνοι τους οι συμμετέχοντες στην ομάδα εκείνη. Στην πρώτη εκείνη ομάδα συμμετείχαν οι: Δημήτριος Γιαννατσής, Αθανάσιος Γιαννατσής, Εμμανουήλ Μποτουνάς, Βασίλειος Ζώρης, Δημοσθένης Λιώτας, Γεώργιος Λιώτας, Γεώργιος Τσέλιος, Αναστάσιος Χατζηβαρίτης, Θεοφάνης Μπαρμπούνης, Αναστάσιος Μπαρμπούνης, Δημήτριος Λιώτας, Δημήτριος Λιώτας (Τοτός), Ορέστης Παπαδόπουλος, Ευτύχιος Μίκαϊτς, Κώστας Χριστόμογλου, Γιάννης Καρσάκης, Λεωνίδας Αναστασίου, Βασίλης Πολυμερόπουλος, Θωμάς Μπούρης.
Το 2012-13 η ανδρική ομάδα κερδίζει την άνοδο στην Β Εθνική κατηγορία και ταυτόχρονα κατακτά το κύπελλο της Ε.Σ.ΠΕ.Δ.Α.
Την περίοδο 2015-2016, κατέκτησε το πρωτάθλημα της Α2 Ανδρών, κερδίζοντας την άνοδο στην Volley League για πρώτη φορά στην ιστορία της.

Τίτλοι & Διακρίσεις
-------------------

* **1 Πρωτάθλημα Α2 ανδρών:**
	+ 2016
* **1 Κύπελλο Ε.Σ.ΠΕ.Δ.Α.:**
	+ 2013

Παραπομπές
----------

1. ↑  Ιστορία Κύζικου Νέας Περάμου[*νεκρός σύνδεσμος*] kyzikosvolley.gr

Εξωτερικοί σύνδεσμοι
--------------------

* Κύζικος Νέας Περάμου official site
Δείγμα γερμανικού χειρόγραφου σε γραφή Ζυτερλίν:  
*Bisweilen wird jede Form der deutschen Kurrentschrift als Sütterlinschrift bezeichnet. Dies liegt wohl daran, daß die Sütterlinschrift diejenige Form der deutschen Kurrentschrift ist, deren Name am bekanntesten ist. Trotzdem ist diese Bezeichnung unzutreffend, denn es gab die deutsche Kurrentschrift schon lange vor Ludwig Sütterlin.*
Η **γραφή Ζυτερλίν**, ή απλά **Ζυτερλίν** υπήρξε σύστημα χειρόγραφης καλλιγραφικής γραφής στη Γερμανία, που καθιερώθηκε το 1911 με διάταγμα του Υπουργείου πολιτισμού και Εκπαίδευσης της Πρωσίας βάση μιας επινόησης του Λουδοβίκου Ζυτερλίν.

Ιστορικό
--------

Τον 19ο αιώνα ήταν μόδα να γράφουνε με πένα. Η αγγλική καλλιγραφική γραφή ήταν όμως δύσχρηστη, διότι είχε μακρόστενες γραμμές προς τα πάνω και προς τα κάτω, και είχε διάφορα διακοσμητικά στοιχεία που δυσκόλευαν στο γράψιμο.

Ο γερμανός Λουδοβίκος Ζυτερλίν επινόησε μια πιο απλή μορφή γραφής για να διευκολύνει τους μαθητές του δημοτικού να γράφουν γράμματα. Καθιέρωσε τις διαστάσεις 1:1:1 (ένα προς ένα προς ένα), στένεψε τα φαρδιά γράμματα, και ομαλοποίησε την κίνηση της πένας, αποφεύγοντας τους ελιγμούς στην κίνηση.

Το καλλιγραφικό σύστημα που επινόησε εφαρμόστηκε στην Πρωσία το 1915, καθιερώθηκε τη δεκαετία του 1920 και επισημοποιήθηκε στη σχολική εκπαίδευση της Γερμανίας το 1935. Καταργήθηκε τελικά το 1942.

Αλφάβητο
--------

A a  

A a

B b  

B b

C c  

C c

D d  

D d

E e  

E e

F f  

F f

G g  

G g

Η h  

Η h

I i  

I i

J j  

J j

K k  

K k

L l  

L l

M m  

M m

N n  

N n

Ο o  

Ο o

P p  

P p

Q q  

Q q

R r  

R r

S s  

S ſ s

ß  

ß

T t  

T t

U u  

U u

V v  

V v

W w  

W w

X x  

X x

Y y  

Y y

Z z  

Z z

Ä ä  

Ä ä

Ö ö  

Ö ö

Ü ü  

Ü ü

0 1 2 3 4 5 6 7 8 9

Σχολικό τετράδιο του 1929

Βιβλιογραφία
------------

* Ludwig Sütterlin: *Neuer Leitfaden für den Schreibunterricht.* Berlin 1926.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γραφή Ζυτερλίν** |

* Φίλοι της γερμανικής γραφής
* Ανάγνωση της γραφής Ζυτερλίν
* Γερμανικά χειρόγραφα
* Erörterung des Grundschulverbandes über Schuleingangsschriften mit Beispiel für die Sütterlin-Lateinschrift (PDF) (664 kB)